cyanic-selkie/wikianc huggingface dataset:
Վալերիա Գնարովսկայա
Գերմանա-խորհրդային պատերազմի սկիզբ
Վալերիան բազմիցս դիմել է տեղական շրջանային զինկոմիսարիատ՝ պահանջելով, որ իրեն ուղարկեն ռազմաճակատ, բայց ամեն անգամ մերժվում էր։ 1942 թվականի գարնանը Բերդյուժե գյուղի կոմերիտուհիները մեկնեցին Իշիմ կայարան և 1942 թվականի ապրիլի 10-ին կարողացան անդամագրվել այնտեղ նոր ձևավորվող 229-րդ հրաձգային դիվիզիային ։ Այսպիսով, Վալերիան իր ընկերուհիների հետ միասին անցավ զինվորական պատրաստություն և ուսումնասիրեց սանիտարական գործը ՝ հաջողությամբ ավարտելով բուժքույրական կարճատև դասընթացներ ։
Ստալինգրադում
1942 թվականի հուլիսին դիվիզիային ուղարկեցին Ստալինգրադի ռազմաճակատ ՝ 64-րդ բանակի կազմ և անմիջապես սկսեց մասնակցել ծանր մարտերին, որտեղ Վալերիա Գնարովսկայան քաջություն դրսևորեց, վիրավոր զինվորներին շալակած մարտադաշտից դուրս բերելով։ Իսկ երբ իրավիճակը պահանջում էր, նա զենքը ձեռքին պայքարում էր թշնամու դեմ և, իր մարտական ընկերուհի Ե. Դորոնինայի խոսքերով, կարմիրբանակայինններին տանում էր իր հետևից հարձակման ։
Դիվիզիան, պահպանելով մարտունակությունը, շարունակում էր զսպել թշնամուն, որը ցանկանում էր Դոն գետով հասնել երկաթուղային կամրջին։ Հուլիսի 31-ին 112-րդ հրաձգային դիվիզիայի հետ միասին 10 տանկերի և ավիացիայի օժանդակությամբ անցան հակահարձակման և հետ շպրտեցին գերմանական զորքերին Չիր գետից այն կողմ ։
17 օր դիվիզիան անընդհատ պայքար էր մղում հակառակորդի դեմ․ օգոստոսի 10-ին ընկավ շրջափակման մեջ և մեկ շաբաթ ձգտում էր միանալ յուրայիններին (ընդամենը 700 մարդ 5419-ից, 1942 թվականի օգոստոսի 5-ին կարողացան հասնել Դոնի ձախ ափ և միացան յուրայիններին)։ Այս ամբողջ ընթացքում Վալերիան կատարում էր իր բժշկական պարտքը, բայց շուտով հիվանդացավ որովայնային տիֆով։ Զինվորները, ճեղքելով շրջափակումը, իրենց ձեռքերի վրա դուրս բերեցին հազիվ կենդանի աղջկան ։ Նա հաշվառվում էր որպես անհայտ կորած ։ Հոսպիտալում բուժվելիս նա պարգևատրվել է «Խիզախության համար» մեդալով ։
Զինվորները հիվանդանոց ուղարկած իրենց նամակներում նրան անվանում էին «Լաստոչկա»։
1943
Ապաքինվելուց հետո՝ 1943 թվականի գարնանը, Վալերիա Օսիպովնա Գնարովսկայան կռվել է 3-րդ Ուկրաինական ռազմաճակատի կազմում։
Միայն Դոնեցկի մարզի Սլավյանսկի շրջանի Գոլայա Դոլինա գյուղի համար մղվող կռվում Սևերսկի Դոնեց գետի մոտ ռազմի դաշտից դուրս բերեց 47 վիրավոր զինվորի և սպայի` իրենց զինամթերքներով։ Անձամբ ոչնչացրեց 28 գերմանացի զինվորի և սպայի ։ Ընդհանուր առմամբ, մարտերի ժամանակ Վալերիա Օսիպովնա Գնարովսկայան փրկել է ավելի քան 300 վիրավորի կյանք ։
Վերջին մարտ
1943 թվականի սեպտեմբերի 23-ին Իվանենկի գյուղի մոտ տեղի ունեցած մարտի ժամանակ 244-րդ դիվիզիայի 907-րդ հրաձգային գնդի շարքային (այլ տվյալներով ` ավագ) Վալերիա Գնարովսկայան վիրավոր զինվորներին շալակած քարշ էր տալիս և հասցնում էր վիրակապական կետ։ Այդ ժամանակ վիրակապական կետի ուղղությամբ դուրս եկան երկու գերմանական «Վագր» տանկ։ Փրկելով վիրավորներին` Վալերիա Գնարովսկայան նռնակների մի խրձով նետվեց տանկերից մեկի տակ և պայթեցրեց այն․ երկրորդ տանկը վնասազերծեցին վրա հասած կարմիրբանակայինները։
Այս գնով գերմանացիների հակագրոհը հետ մղվեց։ Գնդի շտաբի ոչնչացման վտանգը վերացվեց, իսկ գնդի մարտական խնդիրը կատարվեց ։
Վերբովոե գյուղի համար մարտից հետո տեղի բնակիչները գտան Գնարովսկայայի դին և հանձնեցին հողին։ Մեկ տարի անց նրան զինվորական փառքով տեղափոխեցին մշակույթի տան մոտ գտնվող զբոսայգի (Զապորոժիե մարզի Կրասնոարմեյսկի շրջանում) ։
Խիզախության, հերոսության և առաջադրանքների օրինակելի կատարման համար ԽՍՀՄ Գերագույն խորհրդի նախագահության հրամանով 1944 թվականի հունիսի 2-ին Վալերիա Գնարովսկայան արժանացավ ԽՍՀՄ հերոսի կոչման (հետմահու) ։
Մրցանակներ և կոչումներ
Խորհրդային պետական պարգևներ և կոչումներ ՝
Հիշատակ
Ի պատիվ աղջկան` Իվանենկի գյուղը վերանվանվեց Գնարովսկոե, որտեղ նրա պատվին կանգնեցված է կոթող ։ Պոդպորոժե քաղաքում, որտեղ անցել են Վալերիա Օսիպովնա Գնարովսկայայի երիտասարդ տարիները, նրա անունով է կոչվում փողոց, իսկ 1959 թվականին պիոներական զբոսայգում կանգնեցվել է հուշարձան ։
Գնարովսկայայի անունով կոչված են փողոցներ Տյումենում, Վոլնյանսկում (Ուկրաինա), Բերդյուժիե գյուղում և Պլյուսա քաղաքատիպ ավանում, որտեղ 2009 թվականին հուշարձան է կանգնեցվել ։
Սանինստրուկտոր Վալերիա Գնարովսկայայի կյանքի վերջին րոպեների մասին են պատմում նկարիչներ Ի. Պենտեշինի (1961), Սերաֆիմ Վոլոդինի (1970) և Մարատ Սամսոնովի (1984) կտավները։
Ընտանիք
Պատերազմից հետո Օսիպ Գնարովսկին ճակատից տուն վերադարձավ, բայց շուտով մահացավ։ Մայրը` Եվդոկիա Միխայլովնան, ապրում էր Լենինգրադի մարզի Պոդպորոժե քաղաքում։ 1970-ական թվականների տվյալներով՝ քույրը՝ Վիկտորյան աշխատում էր որպես մանկավարժ։
Արտաքին հղումներ
Կատեգորիա:Խորհրդային Միության հերոսներ Կատեգորիա:Լենինի շքանշանի ասպետներ Կատեգորիա:Հայրենական մեծ պատերազմի մասնակիցներ Կատեգորիա:«Խիզախության համար» մեդալով պարգևատրվածներ (ԽՍՀՄ) Կատեգորիա:Կանայք Երկրորդ համաշխարհային պատերազմում
Տրիգրադի կիրճ
Տրիգրադ գետը հոսում է կիրճով և Սատանայի կոկորդի քարանձավով, դրանից հետո` 530 մետրից հետո հայտնվում է որպես կարստային մեծ աղբյուր։ Ավելի ուշ գետը թափվում է Բույնովսկի գետի մեջ։
Կիրճի արևմտյան պատը հասնում է 300 մ, իսկ արևելյանը՝ մինչև 300-350 մ բարձրության։ Սկզբում երկու պատերը գտնվում են մոտ 300 մ հեռավորության վրա, բայց հյուսիսային մասում կիրճը նեղանում և շարունակվում է՝ հասնելով մոտ 100 մետրի։  Կիրճը գտնվում է ծովի մակերևույթից 1450 մ բարձրություն ունեցող Տրիգրադ քաղաքից 1,2 կմ հեռավորության վրա, գյուղն ունի ընդհանուր 7 կմ երկարություն, որի մոտ 3 կմ-ը կազմում է կիրճը։
Բույսերի և կենդանիների հազվագյուտ և էնդեմիկ տեսակները պահպանելու, ինչպես նաև նրանց բնական միջավայրերը պաշտպանելու համար, 1963 թվականին ստեղծվեց Տրիգրադսկայի կիրճի բնապահպանական արգելոցը ։
Զբոսաշրջություն
Տրիգրադի կիրճը համարվում է Բուլղարիայի 100 զբոսաշրջային օբյեկտներից մեկը (88-րդ տեղ)։ Ձորի հիմնական տեսարժան վայրը «Սատանայի կոկորդի» քարանձավն է, որը գտնվում է ձախ (արևմտյան) լանջին։ Նրա արևելյան լանջից շատ ավելի բարձր է գտնվում մեկ այլ հայտնի քարանձավ՝ Հարամիկ փոսը։ Մինչ կիրճի մուտքը` մոտավորապես 500 մ առաջ են գտնվում Տրիգրադի, իսկ մոտակայքում` Բուլղարիայի միակ «Արջի թանգարանն» է։
Տրանսպորտ
Կիրճի միջով է անցնում նեղ միակողմանի ճանապարհը, որը միակ կապող օղակն է Տրիգրադ, Վոդնի Պադ, Զերեբևո և Կեստեն գյուղերի միջև։
Ծանոթագրություններ
Կատեգորիա:Ձորեր այբբենական կարգով Կատեգորիա:Բուլղարիայի աշխարհագրություն
Վիկինգների դարաշրջան
Վիկինգների դարաշրջան (793–1066 թվականներ), Սկանդինավների պատմության ժամանակաշրջան, որի ընթացքում նրանք ընդարձակվեցին և բնակավայրեր հիմնեցին Եվրոպայում հիմնական եվրոպական միգրացիոն ժամանակաշրջանից հետո    Վիկինգների դարաշրջանը ոչ միայն վերաբերվում է նրանց հայրենի Սկանդինավիային, այլ նաև սկանդինավների կողմից բնակեցված վայրերին ։
Այն նախորդել է Գերմանական երկաթե դարին։ Այս դարաշրջանում սկանդինավցիները ճանապարհորդեին Եվրոպա ծովերով և գետերով առևտրի, գաղութացման, ասպատակությունների և նվաճումների համար։ Այս ընթացքում սկանդինավցիները բնակություն հաստատեցին ներկայիս Գրենլանդիայում, Նյուֆաունդլենդում, Ֆարերյան կղզիներում, Իսլանդիայում, Նորվեգիայում, Շվեդիայում, Նորմանդիայում, Էստոնիայում, Շոտլանդիայում, Անգլիայում, Ուելսում, Իրլանդիայում, Մեն կղզում, Նիդերլանդներում, Գերմանիայում, Ուկրաինայում, Ռուսաստանում, Թուրքիայում և Իտալիայում։
Վիկինգ ճանապարհորդները և գաղութարարները պատմության տարբեր տեսակետներից համարվում են դաժան ասպատակողներ։ Շատ պատմական փաստաթղթեր վկայում են, որ նրանց ներխուժումը այլ երկրներ պատասխան էր վիկինգների տարածքներ քրիստոնեական միսիոներների մուտքի և հավանաբար Կառլոս Մեծի ու նրա ազգականների հրահրած Սաքսոնական պատերազմների    արդյունքում կամ դրդվել են գերբնակեցման, առևտրային անհրաժեշտության և իրենց տարածքներում բերրի հողերի սակավությամբ։
Վիկինգների դարաշրջանի մասին հիմնական տեղեկատվությունը գրվել է նրանց թշնամիների կողմից և հնէաբանական պեղումներից, որոնց լրացրել են երկրորդական աղբյուրները, ինչպիսիք են Իսլանդացիների սագաները։
Ծանոթագրություններ
Կատեգորիա:Սկանդինավիայի պատմություն
Շոն Փեն
Շոն Փեն (Sean Justin Penn, ), ամերիկացի դերասան, ռեժիսոր, սցենարիստ և պրոդյուսեր։ Ամուսնացած է եղել հայտնի երգչուհի Մադոննայի ու դերասանուհի Ռոբին Ռայթի հետ։
Կենսագրություն
Շոն Փենը ծնվել է 1960 թվականի օգոստոսի 17-ին Սանտա Մոնիկա քաղաքում (Կալիֆորնիայի նահանգ)՝ ռեժիսոր Լեո Փենի և դերասանուհի Այլին Ռայանի ընտանիքում։ Նրա հոր՝ Լեո Փենի (Leo Z. Penn, 1921-1998) ծնողները հրեա ներգաղթյալներ էին Լիտվայից և Ռուսաստանից, ովքեր ԱՄՆ էին եկել 1898 և 1914 թվականներին  ։ Շոնի մայրը՝ Այլին Ռայան (Eileen Ryan, ծննդյան անունը՝ Անուչի, ծնվ․ 1928), իտալական և իռլանդական ծագմամբ կաթոլիկ է։ Փենը մեծացել է աշխարհիկ ընտանիքում և համարվում է ագնոստիկ  ։ Դպրոցում Փենը սովորել է Էմիլիո Էստևեզի, Չառլի Շինի և Ռոբ Լոուի հետ, ովքեր հետագայում դարձան դերասաններ։ Նրա փոքր եղբայրը՝ Քրիս Փենը, նույնպես դարձավ դերասան։
19 տարեկանում Փենը տեղափոխվում է Նյու Յորք։ 1985 թվականին ԶԼՄ-ների ուշադրությունը գրավեց նրա ամուսնությունը փոփ երգչուհի Մադոննայի հետ։ 1989 թվականին նրանք ամուսնալուծվեցին։ 1996 թվականին Փենն ամուսնանում է դերասանուհի Ռոբին Ռայթի հետ։ 2010 թվականին լրագրողի ծեծելու համար 3 տարի պայմանական ազատազրկման է դատապարտվել։
Ֆիլմագրություն
Իր կինոկարիերան սկսել է հեռուստասերիալներում նկարահանվելով։ 1991 թվականին Փենը հանդես է գալիս որպես ռեժիսոր՝ իր իսկ սցենարի հիման վրա նկարահանելով «Վազող հնդկացի» ֆիլմը։ 1995 թվականին նա Սյուզան Սարանդոնի հետ խաղում է Թիմ Ռոբբինսի «Մեռյալն է գալիս» դրամայում, և այդ դերի համար արժանանում է «Օսկար» մրցանակի։ Նրա ռեժիսորական հաջորդ ֆիլմը եղել է «Դիրքապահը խաչմերուկում»-ը, որում գլխավոր դերը կատարել է Ջեք Նիկոլսոնը։ 1997 թվականին Փենը Կաննի կինոփառատոնում մրցանակ է ստանում լավագույն դերասան անվանակարգում Նիկ Կասսավետեսի «Նա հիասքանչ է» ֆիլմում խաղացած դերի համար։ Այդ ֆիլմում նրա հետ խաղում էին կինը՝ Ռոբին Ռայթը, և Ջեն Տրավոլտան։ 1999 թվականին Փենը ստանում է երկրորդ Օսկարը Վուդի Ալենի «Քաղցր և զզվելի» ֆիլմի դերի համար։ 2003 թվականին Վենետիկյան կինոփառատոնի Վոլպի գավաթ մրցանակն է ստանում տղամարդու լավագույն դեր անվանակարգում՝ «21 գրամ» ֆիլմում խաղացած դերի համար։ Նա իր կինոկարիերայի ընթացքում 54 տարբեր կինոմրցանակ է ստացել։ Խաղացել է մոտ 50 ֆիլմում, 8-ական ֆիլմերի ռեժիսոր և պրոդյուսեր է, 4 ֆիլմի սցենարի հեղինակ։
Առավել նշանավոր ֆիլմերից են՝
54 տարբեր կինոմրցանակ է ստացել, ներկայացված է եղել ևս 57-ի, որոնց թվում՝
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի ռեժիսորներ Կատեգորիա:Հոլիվուդյան դերասաններ Կատեգորիա:Օսկարակիրներ Կատեգորիա:1960 ծնունդներ Կատեգորիա:Օգոստոսի 27 ծնունդներ Կատեգորիա:Ամերիկացի սցենարիստներ Կատեգորիա:Ամերիկացի պրոդյուսերներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացիներ իռլանդական ծագմամբ Կատեգորիա:Հակապատերազմական ակտիվիստներ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի տղամարդ կինոդերասաններ Կատեգորիա:Լավագույն դերասան Օսկարի մրցանակակիրներ Կատեգորիա:Ամերիկացի տղա երեխա դերասաններ
(7460) Ջուլիենիկոլես
(7460) Ջուլիենիկոլես (Julienicoles), աստերոիդ աստերոիդների հիմնական գոտում։ Հայտնաբերվել է 1984 թվականի մայիսի 9-ին Ջեյմս Գիբսոնի կողմից Պալոմարում ։
Միջին հեռավորությունը Արեգակից կազմում է 2,427357 ա. մ., առավելագույնը մոտենում է 2,1208 ա. մ. հեռավորության վրա և հեռանում 2,7339 ա. մ. ։ Արեգակի շուրջ մեկ ամբողջական պտույտ է կատարում 1381,33 երկրային օրվա ընթացքում, իր ուղեծրով շարժվելով միջինում 0,260618 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,21° անկյուն։
Արտաքին հղումներ
Կատեգորիա:1984 թվականին հայտնաբերված աստղագիտական մարմիններ Կատեգորիա:Ջեյմս Գիբսոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նուր (այլ կիրառումներ)
Նուր, կարող է վերաբերել՝
Էլար (լեռ)
Էլար, լեռնագագաթ Հայաստանի Լոռու մարզում, Բովաքարի լեռներում, Եղեգնուտ գյուղից 4,5 կմ հարավ։ Բարձրություն 1906 մ ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Լոռու մարզի լեռներ
Տոռեխոն դե Վելասկո
Տոռեխոն դե Վելասկո  (Torrejón de Velasco), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Կոմառկա-Սուռ շրջանում։ Բնակչությունը՝ 4091 մարդ (ըստ 2010 թվականի)։ Տարածքը՝ 52,32 կմ²։
Արտաքին հղումներ
Կատեգորիա:Մադրիդ ինքնավար համայնքի բնակավայրեր
Նովի (Աբինսկի շրջան)
Նովի (Новый), գյուղ Ռուսաստանի Դաշնության Կրասնոդարի երկրամասի Աբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 889 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Կրասնոդարի երկրամասի Աբինսկի շրջանի բնակավայրեր
Մալիկ Ֆազիլով
Մալիկ Ֆազիլով (Малик Сабирович Фазылов, ), խորհրդային և ռուս դիվանագետ։
Կենսագրություն
1950 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և ԽՍՀՄ արտաքին գործերի նախարարության բարձրագույն դիվանագիտական դպրոցը։
1950 թվականից զբաղվել է դիվանագիտական գործունեությամբ։
Անձնական կյանք
Ամուսնացած է եղել, ունի երկու որդի և մեկ դուստր։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Երևելի ջենտլմենների լիգա
«Երևելի ջենտլմենների լիգան» (The League of Extraordinary Gentlemen) ռեժիսոր Սթիվեն Նորինգթոնի ֆիլմերից, որի գլխավոր դերերը մարմնավորում են Շոն Քոններին, Նասիրուդդին Շահը, Պետա Ուիլսոնը, Թոնի Կարանը, Ստյուարտ Տաունսենդը, Շեյն Ուեսթը, Ջեյսոն Ֆլեմինգը, Ռիչարդ Ռոքսբուրգը, Մաքս Ռայանը, Թոմ Գուդման-Հիլը։
Սյուժե
Ֆիլմի իրադարձությունները ծավալվում են վիկտորյանական Անգլիայում։ Երևելի ջենթլմենների լիգան դա լավագույն հերոսներից կազմված ջոկատ է, որը գլխավորում է անվախ, արկածախնդիր Ալան Կուոտերմեյնը։ Նրա ղեկավորության տակ են գտնվում այնպիսի հանրահայտ անձինք, որոնցից են նավապետ Նեմոն, վամպիրուհի Մինա Հարկերը, անտեսանելի մարդ Ռոդնի Սքիները, ԱՄՆ-ի գաղտնի գործակալ Թոմ Սոյերը, Դորիան Գրեյը և բժիշկ Ջեքիլը (միսթր Հայդ)։ Լիգայի անդամները չափից դուրս անհատական են։ Նրանք բոլորն էլ քաղաքակրթությունից վտարված անձինք են, որոնք ունեն տարբեր անցյալներ և եզակի տաղանդներ, որոնց համար մարդիկ նրանց կա'մ օրհնում են, կա'մ էլ նզովում։ Հիմա նրանք ստիպված են վստահել մեկը մյուսին, որպեսզի կարողանան աշխարհը փրկել վերահաս վտանգից։ Նրանք հիմա շատ կարևոր և շտապ առաջադրանք ունեն՝ նավապետ Նեմոյի «Նաուտիլիուս» նավով հասնել Իտալիա և Վենետիկ, որտեղ Ֆանտոմ անունով դիմակավորված մի խելագար ուզում է պայթեցնել և ջրի տակ անցկացնել ողջ քաղաքը, որպեսզի ձախողի համաշխարհային լիդերների կոնֆերենցիան։ Իսկ այդ հանցագործությունը վտանգի տակ է դնում ողջ մոլորակը։ Որպեսզի ամեն ինչ կարողանան շտկել, երևելի ջենտլմեններն իրենց տրամադրության տակ ունեն ընդամենը 9 ժամ։
Ծանոթագրություններ
Կատեգորիա:2003 ֆիլմեր Կատեգորիա:Սթիվեն Նորինգթոնի ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:Բրիտանական մարտաֆիլմեր Կատեգորիա:Բրիտանական ֆանտաստիկ ֆիլմեր Կատեգորիա:Գերմանական մարտաֆիլմեր Կատեգորիա:Գերմանական ֆանտաստիկ ֆիլմեր Կատեգորիա:Ֆիլմեր վամպիրների մասին Կատեգորիա:Ֆիլմեր սուպերհերոսների մասին Կատեգորիա:Ֆանտաստիկ ֆիլմեր գիտնականների մասին Կատեգորիա:20th Century Fox ֆիլմեր Կատեգորիա:Դիզելփանկ Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ամերիկյան ֆիլմեր Կատեգորիա:Ֆիլմեր Փարիզի մասին Կատեգորիա:Բրիտանական ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:Գերմանական ֆիլմեր Կատեգորիա:Ամերիկյան ֆենտեզի կինոկատակերգություններ Կատեգորիա:Ֆիլմեր, որոնց գործողությունները տեղի են ունենում Ռուսաստանում Կատեգորիա:DC կոմիքսների էկրանավորումներ Կատեգորիա:Ամերիկյան արկածային ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Բրիտանական արկածային ֆիլմեր Կատեգորիա:Գերմանական ֆենտեզի ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ֆիլմեր հրեշների մասին Կատեգորիա:Գերմանական արկածային ֆիլմեր Կատեգորիա:Գերմաներեն ֆիլմեր Կատեգորիա:Բրիտանական ֆենտեզի ֆիլմեր
Շաբանովո (այլ կիրառումներ)
Շաբանովո, կարող է վերաբերել՝
Շախովկա (այլ կիրառումներ)
Շախովկա, կարող է վերաբերել՝
Ֆյոդորովկա (գյուղ, Վեսելինովոյի շրջան)
2001 թվականի տվյալներով Ֆյոդորովկա գյուղում բնակվում էր 342 մարդ։ Բնակավայրը զբաղեցնում է 0,905 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Վեսելինովոյի շրջանի բնակավայրեր Կատեգորիա:Ուկրաինայի գյուղեր
Անձավիկ
Անձավիկ, քարանձավ Հայաստանի Արարատի մարզի Վեդի քաղաքից մոտ 20 կմ հյուսիս-արևելք, Ուղտուակունք գետի աջ ափին, Քաջառու գետի հետ միախառնման տեղից 8 կմ հոսանքով վեր, 40 մ գետի հունից բարձր, ծովի մակարդակից 2100 մ բարձրության վրա։ Գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում, երկրաբանական բնական հուշարձան է։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն  ։
Ծանոթագրություններ
Կատեգորիա:Քարանձավներ այբբենական կարգով Կատեգորիա:Հայաստանի քարանձավներ Կատեգորիա:Արարատի մարզի աշխարհագրություն
Գրակալի
Գրակալի (გრაკალი), գյուղ Վրաստանում։ Գտնվում է Շիդա Քարթլի մարզի Կասպի շրջանում ։
Դիրք
Գտնվում է ծովի մակարդակից 540 մետր բարձրության վրա։ Շրջկենտրոն Կասպից հեռու է 22 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 225 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Կասպի շրջան
Քեմփ Ռոք 2։ Վերջին համերգ
«Քեմփ Ռոք 2։ Վերջին համերգ» (Camp Rock 2: The Final Jam), հոլիվուդյան ֆիլմ։
Սյուժե
Միտչի Տոռեսը չէր համբերում, թե երբ է վերադառնալու ճամբար, որպեսզի նա և ռոք աստղ Շեյն Գրեյը, և Ջեյսոնը կարող էր անցկացնել ամառը երաժշտության ներքո, և վայելել այն՝ ծախսելով ժամանակը ընկերների հետ ...
Արտաքին հղումներ
Կատեգորիա:Ամերիկյան ընտանեկան ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան մելոդրամա ֆիլմեր Կատեգորիա:Անգլերեն ֆիլմեր Կատեգորիա:2010 ֆիլմեր Կատեգորիա:Disney հեռուստաալիքի օրիգինալ ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:Ամերիկյան պատանեկան կինոկատակերգություններ Կատեգորիա:Ամերիկյան հեռուստաֆիլմեր
Կարոտում եմ քեզ (հեռուստասերիալ)
Կարոտում եմ քեզ (հանգըլ՝ 보고싶다, կորեերենի նոր ռոմանականացում՝ Bogosipda, նաև՝ I Miss You (Ես կարոտում եմ քեզ)), հարավկորեական հեռուստասերիալ, նկարահանված 2012 թվականին։ Հեռուստասերիալում նկարահանվել են՝ Յուն Են Հեն, Պակ Յուչխոնը և Յու Սընգ Հոն։ Այն ցուցադրվել է MBC հեռուստաալիքով, 2012 թվականի նոյեմբերի 7-ից մինչև 2013 թվականի հունվարի 17-ը, չորեքշաբթի և հինգշաբթի օրերին ժամը՝ 21:55։ Հեռուստասերիալը բաղկացած էր 21 էպիզոդից։
Միջին դպրոցում սովորող, սիրահարված զույգին՝ Ջունգ Ուին և Սու Յոնին բաժանեց մի սարսափազդու ողբերգության, որը շարունակում է ճնշել նրանց, ինչպես նաև մեծահասակների։ Այժմ մեղքի զգացումով դետեկտիվ՝ Ջունգ Ուն տարիներ շարունակ հուսահատ փնտրում է Սու Յոնին, բայց երբ նրա ճանապարհը կրկին խաչվում է Սու Յոնի ճանապարհի հետ, Սու Յոնը արդեն ուներ նոր ինքնություն։
Հեռուստասերիալում պատկերված է դեռահաս աղջկա բռնաբարությունը (թեկուզև կադրից դուրս) առաջացրել հակասություններ հեռուստադիտողների և համացանցի օգտատերերի շրջանում ։
Սյուժե
Տասնհինգ տարի առաջ Լի Սու Յոնը (Կիմ Սո Հյոն) համարվում է դպրոցի ծաղրանքի զոհը, քանի որ նրա հայրը մարդասպան է։ Մի շարք իրադարձություններից հետո, նա հանդիպում է Հան Ջունգ Ուին (Յո Ջին Գու), ով չեբոլի և գանգստերի տղա է։ Ջունգ Ուն պաշտպանում է Սու Յոնին ծաղրանքից, նրանք դառնում են ընկերներ, իսկ որոշ ժամանակ անց սիրահարվում իրար։ Մի օր, Ջունգ Ուին առևանգում են և Սու Յոնը, ով լինում է առևանգման ականատես, փորձում է օգնել, միայն թե նրան առևանգիչները նույնպես բռնում են։
Կանգ Հյոնգ Ջունի (Ահն Դո Գյու) մայրիկը, ով Ջունգ Ուի պապիկի տան տիկին է, և Ջուն Ուի հայրը պայքարում էին մեծ գումարի համար։ Նրան վերջապես հաջողվում է գումարը փոխանցել շվեյցարական բանկ, իր քրոջ՝ Ջուն Հյե Միի օգնությամբ։ Փորձելով անվտանգ լքել Կորեան Հյունգ Ջունի հետ, հրամայում է, որպեսզի առևանգեն Ջունգ Ուին մինչ, որ նրանք կկարողանան փախչել երկրից։ Անսպասելի վրաերթի պատճառով, այն ժամանակ, երբ Ջունգ Ուին և Սու Յոնին առևանգել են, նրանք բաժանվեցին։ Ջունգ Ուն փրկվում է իր հոր շնորհիվ, բայց չկարողացավ վերադառնալ, որպեսզի օգնի Սու Յոնին, ով ենթադրաբար մահացել էր։ Ջունգ Ուի հայրը, ցանկանալով թաքցնել եղելիությունը, կաշառում է առևանգիչներին և ոստիկանությանը և հայտնում է Սու Յոնի կեղծ մահվան մասին։ Հյոնգ Ջունը, սակայն, փրկում է Սու Յոնի կյանքը և սպանում է դետեկտիվին, ով հետևում էր նրանց։ Սու Յոնը հետագայում լքում է երկիրը Հյոնգ Ջունի և Հյե Միի հետ միասին։
Տասնչորս տարի անց, Ջունգ Ուն (հիմա՝ Պակ Յուչխոն) այժմ դետեկտիվ է, ով հետաքնում է սպանությունները, և իր միտքը կենտրոնացրել է Սու Յոնին գտնելուն, հավատալով, որ նա չի մահացել։ Սու Յոնը (հիմա՝ Յուն Եուն Հյե) այժմ հայտնի է, որպես Զոյի Լու, նորեկ դիզայներ, ով ունի վառ անհատականություն, բայց իր ներսում նա դեռ կրում է անցյալի զգացմունքային սպիները։ Ճակատագիրը բերում է երկուսի հանդիպմանը, բայց Զոյի Լուն չի ներում Ջունգ Ուին նրան չօգնելու համար։ Մինչ այդ, Կանգ Հյոնգ Ջունը (Յու Սընգ Հո), վերադարձել է Կորեա վրեժը լուծելու համար։ Թվում է, թե նա ջերմ և գեղեցիկ է, բայց, պարզվում է, որ մի խելագար մարդասպան է և օգտագործում է Հարրի Բորիսոն կեղծանունը, որպեսզի վրեժխնդիր լինի Ջունգ Ուի հորը, իր մորը սպանելու համար։
Գլխավոր դերերում
Հան Ջունգ Ուն ծնվել է հարուստ ընտանիքում և Հան Թե Ջունի որդին է։ Նա ունի խորթ մայր, ով չի խնամում նրան, և նա երկար ժամանակ մնացել է ԱՄՆ-ում։ Վերադառնալով, նա հանդիպում է Լի Սու Յոնին և ընկերանում է նրա հետ։ Երբ նրանք կրկին հանդիպեցին դպրոցում, Ջունգ Ուն դարձավ նրա միակ ընկերը։ Շուտով զգացմունքներ են հայտնվում միմյանց հանդեպ, և նրանք պայմանավորվում են հանդիպել մի անձրևոտ օր։ Հենց նույն օրը, նրան առևանգում են, և Սու Յոնը ականատես է լինում դրան և շտապում է օգնել ընկերոջը։ Ցավոք․ նրանք բաժանվում են այդ ժամանակ, քանի որ Ջունգ Ուի հայրը, ում հաջողվում է փրկել իր որդուն, հրաժաարվում է օգնել Սու Յոնին։ Ջունգ Ուն համառորեն նայում է նրան, բայց դա ապարդյուն է։ Տասնչորս տարի անց, Ջունգ Ուն, ով այժմ դետեկտիվ է, հանդիպում է Զոյի Լուին, ով շատ նման է Սու Յոնին։ Նա որոշում է մնալ նրա կողքին, քանի որ համոզված է, որ նա իրականում Սու Յոն է։ Նա հատում է Հարրի Բորիսոնի ճանապարհը, ով այդ ժամանակ համարվում էր Զոյի Լուի ընկերը։ Որպես դետեկտիվ, նա շատ արագ պարզում է, որ իր հայրը կեղծել է Սու Յոնի մահը։ Նա նաև պարզում է, որ Հարրին իսկապես նրա հորեղբայրն է և մարդասպան է, ով նրանից և նրա ընտանիքից հետո է։ Նա փորձում է պաշտպանել Սու Յոնին բոլորից։ Ի վերջո, նա վերադարձնում է Սու Յոնի սերը և ամուսնանում է նրա հետ։
Լի Սույոնը մի աղքատ աղջիկ է, ով ունի վիրավորական հայր։ Պարզվում է, որ նրա հայրը մարդասպան է, և այդ պատճառով մարդիկ նրան ծաղրում և վախեցնում են։ Երբ նա հանդիպում է Հան Ջունգ Ուին, նա զարմանում է, թե նա որքան է ցանկանում դառնալ նրա ընկերը։ Այդ պատճառով նրա զգացմունքները շատ արագ են զարգանում։ Երբ նա տեսնում է, որ նրան առևանգում են նրանց հանդիպման օրը, նա փորձում է փրկել Ջունգ Ուին։ Ցավոք, նրան բռնաբարում են, և բաժանում Ջունգ Ուից։ Ջունգ Ուի հայրը կեղծում է նրա մահը, բայց նա փրկվում է Կանգ Հյոնգ Ջունի շնորհիվ, ավելի վաղ նա փրկել էր տղային հրդեհի ժամանակ։ Սու Յոնը փախչում է նրա և նրա 'մորաքրոջ' հետ արտասահման։ Տասնչորս տարի անց, նա ապրում է Զոյի Լու անունով, և նա այժմ հայտնի հագուստի մոդելավորող է, ով վերադառնում է Կորեա։ Պատահական կրկին հանդիպելով Ջունգ Ուին, նա ճանաչում է նրան, բայց ժխտում է, որ նա Սու Յոն է։ Նա նեղացել էր Ջունգ Ույից, քանի որ առևանգման ժամանակ նա չօգնեց Սու Յոնին, այլ փախչեց միայնակ։ Քանի որ, Ջունգ Ուն անընդհատ փորձում է պաշտպանել և հասնել նրան, նրա բարկությունը աստիճանաբար մարում է, և նա խոստովանում է նրա ով լինելը։ Այդ պատճառով, նրա ընկերը՝ Հարրի Բորիսոնը (ով իրականում Կանգ Հյոնգ Ջուն է) բարկանում է, քանի որ նա պատրաստվում է վերադառնալ Ջունգ Ուի մոտ։ Հարրին նրա կյանքը դարձնում է անտանելի, դարձնելով Սու Յոնին մեղավոր, նրա կատարած բոլոր հանցանքներում։ Անցնելով այդ ամենի միջով, նա հաշտվում է իր ընտանիքի հետ և շուտով ամուսնանում է Ջունգ Ուի հետ։
Կանգ Հյոնգ Ջունը համարվում է Կանգ Հյոն Ջուի, ով գտնում է Հան Թե Ջունի հոգեբուժարանում, որդին։ Հյոնգ Ջունին վռնդում են և նրան կծում է իր շունը, և նրա ոտքը լուրջ վնասվում է։ Նա շարունակում է թաքնվել իր մայրիքի վստահելի բույժքրոջ հետ։ Երբ նրա տանը հրդեհ է բռնկվում, Լի Սու Յոնը փրկում է նրան, Հան Ջունգ Ուի օգնությամբ։ Նա իրեն պարտական է զգում Սու Յոնի առաջ և նրան օգնում է, երբ Ջունգ Ուն թողնում է Սու Յոնին։ Նրանք փախչում են երկրից և ապրում են այլ անուններով։ Տարիների ընթացքում նա սիրահարվում է Սու Յոնին, և դառնում է նրա ընկերը։ Նա վերադառնում է Կորեա նրա հետ, որպես Հարրի Բորիսոն։ Նա լավ հարաբերություններ չունի Ջունգ Ուի հետ, քանի որ նա Հան Թե Ջունի որդին է և կրկին վաստակում է Սու Յոնի սերը։ Հյունգ Ջունը գաղտնի մարդասպան է, ում կառավարում է Հան Թե Ջունի հանդեպ ունեցած վրեժը։ Երբ նա նկատում է, որ Սու Յոնը վերադառնում է Ջունգ Ուի մոտ, նա Սու Յոնին դարձնում է իր սպանությունների մեղավորը և դրանով բարդացնում է նրա կյանքը։ Նա իսկապես սիրում է Սու Յոնին և ասում է, որ դա Սու Յոնի "պատիժն է" նրան չսիրելու համար։
Արտադրություն
Սցենարի հեղինակն է՝ Մուն Հի Ջունգը, ով ավելի վաղ գրել է Իմ կյանքի վերջին սկանդալը և Կարող ես լսել իմ սրտին դորամաների սցենարը։ Ռեժիսոր Լի Ջե Դոնգը նախկինում տնօրինել է Չի կարող կորցնել և Շնորհակալ եմ դորամաների նկարահանումները։
Պատանի դերասաններ՝ Յեո Ջին Գունին և Կիմ Սո Հյոնին առաջին են ցույց տվել, որպես երիտասարդ հերոսներ, նրանք հայտնվել են առաջին չորս սերիաներում։ Նրանք նախկինում միասին նկարահանվել են MBC հեռուստաալիքի Լուսինը փարված արևին դորամայում, որպես արքայազն Լի Հվոն և օրիորդ Յուն Բո Կյունգ 2012 թվականի սեպտեմբերին, Պակ Յուչխոնը հաստատել է իր մասնակցությունը նկարահանումներին, գլխավոր դերում, իսկ հոկտեմբերին, Յուն Եուն Հյեն ընտրվել է, որպես գլխավոր հերոսուհի, սա նրա առաջին մելոդրաման էր ։
Վարկանիշ
Ըստ AGB Nielsen Media Research-ի տվյալների, առաջին երկու էպիզոդները համազգային ցուցադրման արդյունքում ունեցել են 7.7 և 6.2 վարկանիշ։ Երկուսից յուրաքանչյուրնել զբաղեցրել է երրորդ տեղը հակառակորդներից հետո, որոնք են՝ The Innocent Man,որը ցուցադրվել է KBS հեռուստաալիքով և The Great Seer,որը ցուցադրվել է SBS հեռուստաալիքով  ։
Մրցանակներ
1st K-Drama Star Awards (2012) K-Drama Star Awards
2012 MBC Drama Awards
49th Paeksang Arts Awards (2013) Baeksang Arts Awards
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:2012 հեռուստասերիալներ Կատեգորիա:2013 հեռուստասերիալներ Կատեգորիա:Կորեերեն հեռուստասերիալներ
Եկեք պարենք (ֆիլմ)
Եկեք պարենք (Shall We Dance), 2004 թվականին նկարահանված ռոմանտիկ կատակերգություն։ Ֆիլմի ռեժիսորն է Պիտեր Չելսոմը։ Գլխավոր դերերում են Ջենիֆեր Լոպեսը և Ռիչարդ Գիրը։ 1996 թվականին նկարահանված ճապոնական համանուն ֆիլմի ձևափոխված տարբերակն է։
Արտաքին հղումներ
Կատեգորիա:Ամերիկյան կինոկատակերգություններ Կատեգորիա:Ամերիկյան ռոմանտիկ ֆիլմեր Կատեգորիա:2004 ֆիլմեր Կատեգորիա:Անգլերեն ֆիլմեր Կատեգորիա:Պիտեր Չելսոմի ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան ԼԳԲՏ ֆիլմեր Կատեգորիա:2000-ականների ռոմանտիկ կինոկատակերգություններ Կատեգորիա:Ֆիլմեր, որոնց գործողությունները տեղի են ունենում Չիկագոյում Կատեգորիա:Ռիմեյք ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան երաժշտական ֆիլմեր Կատեգորիա:Ամերիկյան ռոմանտիկ կատակերգական դրամա ֆիլմեր Կատեգորիա:Չիկագոյում նկարահանված ֆիլմեր Կատեգորիա:Ամերիկյան ռիմեյք ֆիլմեր
Յուրիկ Բուդաղյան
Յուրիկ Բուդաղյան (1943 թ., գ. Շնող, Թումանյանի շրջան), խորհրդային նշանավոր այլախոհ ։ Սովորել է Երևանի պոլիտեխնիկական ինստիտուտում։ Գերազանց ավարտելով՝ ընդունվել է ասպիանտուրա։ Աշխատել է Երևանի ջերմաէլեկտրակայանում՝ ավագ ինժեների պաշտոնում։ 1966 թ․-ից գաղտնի գործող «Հայաստանի Վերամիավորման Միության» անդամ։ Սկսել է ազգային-հայրենասիրական գործունեությամբ զբաղվել Վալտեր Միքայելյանի հետ։ Ակտիվ մասնակցություն է ունեցել «Ազգային վերամիավորման միության» ԱՎՄ կազմակերպման աշխատանքներին։ Եղել է կամզմակերպության կանոնադրության հեղինակը։ ՀՎՄ-ն ստեղծվել և ձևավորվել է այն ժամանակ, երբ երկրում արդեն գոյություն ունեին կազմակերպություններ և մարդիկ, ովքեր բացի տարածքային պահանջներից և հայրենասիրությունից, բարձրացնում էին նաև անկախության խնդիրը՝ պայքարելով սովետական կարգերի դեմ։ Միության գլխավոր նպատակը Հայաստանի կորցրած տարածքների՝ Արցախի և Նախիջևանի խնդրի լուծումն էր։ Սրանից էլ ծնվել էր միության անվանումը։ Յուրիկ Բուդաղյանը 1971 թ. փետրվարին հակասովետական գործունեության համար կալանավորվել է և դատապարտվել 3 տարի 6 ամիս ժամկետով։ Պատիժը կրել է Մորդովիայի և Պերմի քաղաքական բանտարկյալների համար նախատեսված կալանավայրերում։ Պատիժը կրելուց հետո վերադարձել է Երևան և գտնվել ոստիկանության հսկողության ներքո։ Աշխատել է Էներգոհամակարգում։ Այժմ ապրում է Երևանում։
Շախովո (այլ կիրառումներ)
Շախովո, կարող է վերաբերել՝
Ամբար (ձմեռանոց)
Ամբար, ձմեռանոց նախկին ՀԽՍՀ-ում, Դիլիջանի մոտակայքում։ 1926 թվականին ուներ 10-12 բնակիչ։ Հետագայում լքվել է ։
Բազրկան (Բայազետի գավառ)
Բազրկան, գյուղ Արևմտյան Հայաստանում, Էրզրումի վիլայեթի Բայազետի գավառում ։
Ամբար (ձմեռանոց)
Ծանոթագրություններ
Կատեգորիա:Ձմեռանոցներ Կատեգորիա:Տավուշի մարզ
Բազրկան (Բայազետի գավառ)
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Պահակային աշտարակ (ժայռ)
Պահակային աշտարակ, երկրաբանական բնության հուշարձան Հայաստանի Հանրապետությունում, որը էրոզիոն ժայռ-մնացուկ է։ Բնության հուշարձանը գտնվում է Վայոց ձորի մարզում, Վայք-Ջերմուկ հին ճանապարհին, Արփա գետի կիրճում, Գնդեվազ գյուղի դիմաց։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում, ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն ։
Տես նաև
Կատեգորիա:Ժայռապատկեր Կատեգորիա:Բնության հուշարձաններ Վայոց ձորի մարզում
Ռիխարդ Կրայչեկ
Ռիխարդ Պիտեր Ստանիսլավ Կրայչեկ (Richard Peter Stanislav Krajicek, ), չեխական ծագումով հոլանդացի նախկին պրոֆեսիոնալ թենիսիստ։ 1996 թվականին նա հաղթանակ է տարել Ուիմբլդոնի մրցաշարի տղամարդկանց մենախաղի մրցաշարում, դառնալով միակ հոլանդացի թենիսիստը, ով հաղթանակ է տարել այդ մրցաշարում։ Այդ մրցաշարի քառորդ եզրափակիչում նա երկու սեթում հաղթել է Փիթ Սամփրասին, որը եղել է Սամփրասի միակ մենախաղային պարտությունը Ուիմբլդոնի մրցաշարում 1993-2000 թվականների ընթացքում։ 2004 թվականից Կրայչեկը հանդիսանում է Ռոտերդամի «ABN AMRO World Tennis Tournament» մրցաշարի տնօրեն։ Նա նաև հանդիսանում է տարբեր մարզական գրքերի հեղինակ։ Կրայչեկը կարիերայի ընթացքում դասակարգման վարկանիշային բարձրագույն արդյունքին՝ աշխարհի թիվ 4 ռակետ, հասել է 1999 թվականի մարտին։
Անձնական կյանք
Ռիխարդ Կրայչեկը չեխ ներգաղթյալների ընտանիքի զավակ է։ 1999 թվական հուլիսի 7-ին Կրայչեկը ամուսնացել է մոդել, գրող և «Holland's Next Top Model» և «Benelux' Next Top Model» ռեալիթի-շոուների մասնակից Դաֆնե Դեկերսի հետ, ով հայտնի է դարձել Ջեյմս Բոնդի մասին պատմող «Վաղը չի մեռնի երբեք» ֆիլմում դերով։ Ամուսիններն ունեն երկու երեխա՝ դուստր Էմմա Կրայչեկ (ծնվել է 1998 թվականի մարտի 26-ին) և որդի Ալեքս Կրայչեկ Դեկերս (ծնվել է 2000 թվականին)։ Նա հանդիսանում է «Ազատության և դեմոկրատիայի ազգային կուսակցություն» միության անդամ (Volkspartij voor Vrijheid en Democratie (VVD)) ։ Նրա խորթ քույր Միխաելա Կրայչեկը նույնպես հանդիսանում է պրոֆեսիոնալ թենիսիստուհի։
1989-1993 թվականներ
Ռիխարդը թենիս սկսել է խաղալ 4 տարեկան հասակում։ Պրոֆեսիոնալ կարիերան սկսել է 1989 թվականին։ 1991 թվականին նորամուտել է Մեծ Սաղավարտի մրցաշարի հիմնական ցանցում՝ Ավստրալիայի բաց առաջնությունում, որտեղ կարողացել է հասնել մինչև չորրորդ շրջան։ Այդ նույն տարում նրան հաջողվել է առաջին անգամ հաղթող դառնալ ATP մրցաշարում՝ Հոնկոնգում, և տարվա արդյունքով մրցաշրջանը եզրափակել դասակարգման վարկանիշային աղյուսակի 45-րդ հորիզոնականում։ Սակայն իրական բեկում Կրայչեկը իրականացրել է 1992 թվականի Ավստրալիայի բաց առաջնությունում։ Մրցաշարի ընթացքում հինգ սեթում հաղթանակներ տանելով դասակարգվածներ Մայքլ Չանգի և Միխաել Շտիխի նկատմամբ, հոլլանդացին դուրս է եկել կիսաեզրափակիչ, սակայն չի կարողացել մասնակցել Ջիմ Կուրիեի հետ հանդիպմանը՝ ուսի վնասվածքի պատճառով։ Սակայն, վնասվածքը այդքան էլ լուրջ չի եղել և արդեն փետրվարին Կրայչեկը կորտ է վերադարձել, իսկ ապրիլին հասել է մեկ այլ նշանակալից արդյունքի՝ կարիերայում առաջին անգամ առավելության է հասել համաշխարհային դասակարգման առաջատարի նկատմամբ, ով այդ ժամանակ հանդիսանում էր Ստեֆան Էդբերգը։ Ամռանը նրան հաջողվել է հաղթանակ տանել Լոս Անջելեսի մրցաշարում, իսկ նոյեմբերին՝ Անտվերպենում։ Մրցաշրջանը Կրայչեկը ավարտել է դասակարգման աղյուսակի Թոփ 10-ում, տեղ զբաղեցնելով 10-րդ հորիզոնականում։
1993 թվականին Կրայչեկը դարձել է Ֆրանսիայի բաց առաջնության կիսաեզրափակիչի մասնակից։ Նրան նաև հաջողվել է պաշտպանել տիտղոսը Լոս Անջելեսի մրցաշարում և թվում էր, թե 21-ամյա թենիսիստին առաջիկայում մեծ ապագա է սպասվելու։ Սակայն իրականում ամեն ինչ այլ կերպ էր։ Բավականին շուտ հայտնի է դարձել, որ երիտասարդ թենիսիստին, ով տիրապետում էր հզոր մատուցման և աջից հիանալի հարվածի, պակասում էր կայունություն։ Ռիխարդը կարող էր տապալել մեկ-երկու սեթ, նախքան հավաքվելը և լավագույն մակարդակի վրա խաղ ցուցադրելը։ Բացի այդ, նրան հաճախ անհանգստացրել են տարբեր վնասվածքներ, գուցե ոչ լուրջ, սակայն դրանք խանգարել են ցուցադրել լավագույն թենիսը։
1994-1995 թվականներ
1994 թվականի մրցաշրջանի ընթացքում Կրայչեկը հաղթանակներ է տարել Բարսելոնայի, Ռոսմալենի և Սիդնեյի մրցաշարերում, որոնցից վերջինի եզրափակիչում առավելության է հասել Բորիս Բեկկերի նկատմամբ։ 1995 թվականի ընթացքում մրցաշարերում նրա հաղթանակների թիվը ավելացել է ևս երկուսով։ Տիտղոսներ են նվաճվել Շտուտգարտի և հայրենի Ռոտերդամի մրցաշարերում։
2002-2003 թվականներ
Իր 30-ամյակի տարում՝ 2001 թվականին, Կրայչեկը նույնիսկ չի կարողացել կորտ դուրս գալ վնասվածքի պատճառով և մրցաշարջան է վերադարձել միայն 2002 թվականի Ուիմբլդոնի մրցաշարի նախաշեմին։ Հերտոգենբոսի մրցաշարում նա առաջին շրջանում զիջել է Ռոջեր Ֆեդերերին՝ 2-6, 5-7, իսկ Ուիմբլդոնում դուրս է եկել քառորդ եզրափակիչ, ֆանապարհին հաղթելով ավստրալիացի Մարկ Ֆիլիպուսիսին՝ 6-7(2), 7-6(4), 6-7(1), 7-6(5), 6-4։ Քառորդ եզրափակիչում Կրայչեկը համառ պայքարում, հինգ սեթում, 1-6, 6-4, 2-6, 6-3, 7-9 հաշվով պարտվել է բելգիացի Քսավիե Մալիսին։ Արդյունքում Ռիխարդ Կրայչեկը ATP մրցանակ է ստացել «Տարվա վերադարձ» անվանակարգում ։ Ցավոք, առողջության հետ կապված խնդիրները դրանով չեն ավարտվել։ Բավականին հաջող խաղալով ամառային հարդի մրցաշարերում, ԱՄՆ բաց առաջնությունում Կրայչեկը չի կարողացել ավարտին հասցնել առաջին շրջանի հանդիպումը։ Առաջին սեթում պարտվելով չեխ Իրժի Նովակին, Ռիխարդը երկրորդ սեթում դադարեցրել է մրցակցությունը 1-6, 4-5 հաշվի ժամանակ։ 2002 թվականի մրցաշարջանում Կրայչեկը այլևս չի մասնակցել և մրցաշրջան է վերադարձել միայն հաջորդ տարի։ Ավստրալիայի բաց առաջնությունում հոլլանդացին երկրորդ շրջանում պարտվել է գերմանացի Ռայներ Շուտլերին, ով այնուհետև, բավականին անսպասելի, հասել է մրցաշարի եզրափակիչ։ Մրցաշրջանի ընթացքում Կրայչեկը նշվել է ոչ թույլ մրցակիցենրի նկատմամբ հաղթանակներով՝ պարտության են մատնվել բավականին ուժեղ Նիկոլայ Դավիդենկոն և Ռադեկ Շտեպանեկը, սակայն լուրջ հաջողություններ չեն եղել։ Լոնդոնի խոտածածկի մրցաշարում Կրայչեկը հաղթել է Մարկ Ֆիլիպուսիսին՝ 7-6(4), 6-3 և չեխ Յան Վացեկին՝ 7-5, 2-6, 6-3, սակայն քառորդ եզրափակիչում Ռիհարդը չի կարողացել արժանի դիմադրություն ցույց տալ աշխարհի երկրորդ ռակետ, վետերան Անդրե Աղասիին և զիջել է 1-6, 2-6 հաշվով։ Կրայչեկը նախ ստիպված էր հրաժարվել Ուիմբլդոնի մրացաշարում ելույթից, իսկ մեկ օր, ընդհանրապես, հայտարարել է կարիերայի ավարտի մասին՝ արմունկի քրոնիկ վնասվածքի պատճառով։ Նա դա արել է Հերտոգենբոսի մրցաշարում, որտեղ նա առաջին շրջանի խաղում զիջել է ֆրանսիացի Օլիվիե Մուտիսին՝ 4-6, 6-7(4)։
Ելույթները վետերանների շրջանում և գործունեությունը կորտից դուրս
Թենիսի աշխարհից Կրայչեկը չի անհետանում։ Նա շարունակել է զբաղվել իր բարեգործական հիմնադրամով, որի նպատակը կայացել է նրանում, որ օգնություն ցույց տան անապահով ընտանիքներից երեխաներին զբաղվել սպորտով՝ առաջին հերթին թենիսով և ֆուտբոլով։ Ընդ որում, այդ հիմնադրամը գոյություն ունի դեռևս 1993 թվականից, իսկ 2000 թվականին Կրայչեկը այլ գործունեության համար արժանացել է Արտուր Էշի անվան «Մարդասիրության և բարեգործության համար» մրցանակին։ 2004 թվականին Կրայչեկը դարձել է Ռոտերդամի ATP մրցաշարի տնօրեն, որը նախորդ տարիներին հաղթել են բազմաթիվ հայտնի թենիսիստներ, այդ թվում նաև անձամբ Կրայչեկը։ Հոլանդացուն հաջողվել է այդ մրցաշարում պահպանել բավականին ուժեղ կազմ։ Ըստ մասնակիցների կազմի դա տղամարդկանց խոշորագույն մրցաշարերից է, որն անց է կացվում փետրվարին։ Այսպես, նրա նշանակման պահից ի վեր, մրցաշարի հաղթողների ցանկը ավելացել է Լեյթոն Հյուիթով, Ռոջեր Ֆեդերերով, Էնդի Մարրեյով, Ռոբին Սյոդերլինգով և Միխայիլ Յուժնիով։ 2008 թվականին, երբ պատրաստվել և իրականացվել է թենիսային օրացույցի գլոբալ ռեֆորմ, Ռոտերդամի մրցաշարը մտել է «500» շարքի մրցաշարերի մեջ։ Կրայչեկը նույնիսկ հավակնել է ATP նախագահի պաշտոնին, փոխարինելու այդ պաշտոնը լքող Ադամ Հելֆանտին։
Նովի (գյուղ, Նադեժդինսկի շրջան)
Նովի (Новый), գյուղ Ռուսաստանի Պրիմորիեի երկրամասի Նադեժդինսկի շրջանի կազմում։
Բնակչությունը 2006 թվականին գրանցված տվյալներով կազմում էր 5970 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Պրիմորիեի երկրամասի Նադեժդինսկի շրջանի բնակավայրեր
Սևդա Ալեքպերզադե
Սևդա Չինգիզ ղիզի Ալեքպերզադե (Sevda Çingiz qızı Ələkbərzadə, ), ադրբեջանցի փոփ-ջազ երգչուհի, Ադրբեջանի վաստակավոր արտիստ ։
Կենսագրություն
Սևդա Ալեքպերզադեն ծնվել և մեծացել է Բաքվում։ Նրա պապը Ադրբեջանի ազգային գրող Աբուլգասան Ալեքպերզադեն է։ Նա խորհրդային շրջանում գրված ադրբեջանական առաջին վեպի հեղինակն է։ Հայր Չինգիզ Ալեքպերզադեն հայտնի լրագրող և գրող էր։ Ավագ քույր Էլմիրա Ալեքպերզադեն երգչուհին է։
1998 թվականին Ալեքպերզադեն ավարտել է Արվեստի համալսարանը՝ «երաժշտական կատակերգության» ֆակուլտետ։ Նա սկսել է երգել 14 տարեկանից։ 1991 թվականին նա սկսել է աշխատել «Այպարա» խմբում որպես մենակատար։ «Այպարա» խմբում մեկ տարի աշխատելուց հետո նա զբաղվել է մենակատարումով։ 1993 թվականին նա սկսեց աշխատել որպես «RAST» խմբի մենակատար։ Սևդա Ալեքպերզադեն այդ տարի մուղամի դասեր է ստացել ականավոր մուղամի երգիչ Ալիմ Գասըմովից։ Նա հեռացել է «Rast» խմբից 2001 թվականին ։
2002 թվականին մասնակցել է «Ջազի միջազգային փառատոնին» և ներկայացնել է Ադրբեջանը։ 2005 թվականի նոյեմբերին Ալեքպերզադեն պրակտիկա է անցել Իտալիայի Ֆլորենցիա ինստիտուտում գտնվող «Instituto Italiao»ում և մենահամերգով հանդես է եկել Հռոմի Թեատրո կենտրոնում։ Սևդա Ալեքպերզադեն նաև ներկայացրել է Ադրբեջանը 2012 թվականի սեպտեմբերին Իսրայելի Երուսաղեմ քաղաքում կայացած Միջազգային երաժշտական փառատոնում։ 2013 թվականի հուլիսի 14-ին նա ներկայացրել է Ադրբեջանը Մոնտրեոկում՝ աշխարհահռչակ ջազ փառատոնի ժամանակ ։
Ծանոթագրություններ
Կատեգորիա:Ադրբեջանցի ջազմեններ Կատեգորիա:Ադրբեջանցի երգչուհիներ Կատեգորիա:21-րդ դարի երգչուհիներ
Մատիաս Էսեկիել Վարգաս
Մատիաս Վարգաս (Matías Vargas, ), արգենտինացի պրոֆեսիոնալ ֆուտբոլիստ։ Ներկայումս հանդես է գալիս Էսպանյոլի և Արգենտինայի ազգային հավաքականի կազմում։ Խաղում է ձախ վինգերի դիրքում ։
Վելես Սարսֆիլդ
Վարգասը Վելես Սարսֆիլդի ակադեմիայի սան է։ Իր պրոֆեսիոնալ դեբյուտը նշեց 2015 թվականի օգոստոսի 22-ին՝ փոխարինման մտնելով Կոլոնի դեմ խաղում ։ Իր առաջին գոլը խփեց 2016 թվականի նոյեմբերի 13-ին՝ Դեֆենսա և Խուստիսիայի դեմ խաղում ։ 2017 թվականի ապրիլի 22-ին Վարգասը գոլի հեղինակ դարձավ Ունիոն Սանտա Ֆեի դեմ հանդիպման վերջին րոպեին՝ օգնելով իր թիմին հաղթել 2-1 հաշվով ։ Հունիսի 23-ին արգենտինացին գոլ խփեց Ատլետիկո Տուկումանի դեմ խաղում, իսկ հանդիպումն ավարտվեց 1-1 հաշվով ։ 2016-17 մրցաշրջանում Վարգասը անցկացրեց 20 հանդիպում՝ դառնալով 4 գոլի հեղինակ։
2017 թվականի օգոստոսի 26-ին Վարգասը 2 գոլային փոխանցում տվեց Տիգրեի դեմ խաղում ։ Հոկտեմբերի 4-ին արգենտինացին խփեց Նյուելս Օլդ Բոյզի դեմ հանդիպման միակ գնդակը՝ 1-0 հաշվով հաղթանակ պարգևելով Վելես Սարսֆիլդին ։ 2018 թվականի ապրիլի 17-ին՝ Սան Լորենսոյի դեմ խաղում նա դարձավ գոլի և գոլային փոխանցման հեղինակ, իսկ հանդիպումն ավարտվեց 2-2 հաշվով ։ 4 օր անց Վարգասը գոլի և 2 գոլային փոխանցման հեղինակ դարձավ Տեմպերլեյի դեմ խաղում ։ Մայիսի 5-ին նա 2 գոլային փոխանցում տվեց Սան Մարտինի դեմ խաղում ։ 2017-18 մրցաշրջանում Վարգասը անցկացրեց 26 հանդիպում՝ դառնալով 6 գոլի և 11 գոլային փոխանցման հեղինակ։
Էսպանյոլ
2019 թվականի հուլիսի 14-ին Վարգասը 10.5 միլիոն եվրոյի դիմաց տեղափոխվեց Էսպանյոլ   ։ Իր դեբյուտը ակումբի կազմում նշեց օգոստոսի 8-ին՝ փոխարինելով Ադրիա Պեդրոսային Եվրոպայի Լիգայի որակավորման երրորդ փուլի Լյուցերնի դեմ խաղում և այս խաղում դառնալով գոլի հեղինակ  ։ Օգոստոսի 15-ին իսպանացին 2 գոլային փոխանցում տվեց Եվրոպայի Լիգայի Լյուցերնի դեմ պատասխան խաղում ։ Առաջին հանդիպումը Լա Լիգայում Վարգասը անցկացրեց օգոստոսի 18-ին՝ թիմի մեկնարկային կազմում խաղադաշտ դուրս գալով Սևիլյայի դեմ խաղում  ։
Միջազգային կարիերա
Արգենտինայի ազգային հավաքական Վարգասը առաջին անգամ հրավիրվեց 2018 թվականի օգոստոսի 17-ին՝ Կոլումբիայի և Գվատեմալայի դեմ խաղերի համար  ։ Իր դեբյուտը ազգային հավաքականում նշեց սեպտեմբերի 8-ին՝ փոխարինելով Քրիստիան Պավոնին Գվատեմալայի դեմ ընկերական խաղում  ։
Ակումբային վիճակագրություն
2019 թվականի սեպտեմբերի 17-ի դրությամբ
Միջազգային վիճակագրություն
2019 թվականի սեպտեմբերի 17-ի դրությամբ
Քրդերը Վրաստանում
Քրդերը Վրաստանում, քրդերը կազմում են հետխորհրդային տարածքում պատմականորեն նշանակալի քուրդ բնակչության մեծ մասը և Վրաստանի քաղաքացի հանդիսացող համանուն էթնիկ խմբի անդամներ են։ 20-րդ դարում քրդերի մեծ մասը կրոնական հետապնդումներից խուսափելու համար Օսմանյան կայսրությունից փախավ Ռուսական կայսրություն ։ Ըստ Վրաստանի մի քուրդ ակտիվիստի՝ քրդերի սեփական քրդական ազգանուններին վերադառնալը մեծ ջանքեր է պահանջում ։ Քրդերը Վրաստանում ունեն նաև իրենց սեփական դպրոցները, դպրոցական դասագրքերը և տպագրահաստոց։ Անգրագիտությունը նրանց մեջ անհետացավ 1900-ական թվականների սկզբին ։ Քրդերը Վրաստանում քաղաքականապես չեզոք են, սակայն 1999 թվականին նրանք հսկայական ցույց էին կազմակերպել Թբիլիսիում՝ պահանջելով ազատ արձակել Քրդստանի աշխատավորական կուսակցության հիմնադիր Աբդուլլահ Օջալանին ։ Վրաստանի քրդերն այսօր օգտագործում են կյուրեղագիր։ Ավելի վաղ, 1920-ական թվականներին նրանք օգտագործում էին լատինատառ այբուբեն ։
Եզդիները Վրաստանում ճանաչվում են որպես էթնիկ քրդեր ։
Պատմություն
Առաջին քրդերը Վրաստան եկան 12-րդ դարում՝ Գեորգի III-ի օրոք ։ Քրդական ցեղերը Վրաստանում հայտնվեցին 16-րդ դարում Մցխեթ քաղաքում։ 18-րդ դարում Թուրքիայում քրդերի ազատագրական պայքարի ժամանակ քրդերը ժամանեցին Թբիլիսի, որպեսզի օգնություն ստանան Կախեթի թագավոր Հերակլ II-ից ։ Երբ Ռուսաստանն ու Իրանը Թուրքմենչայի պայմանագիրը ստորագրեցին, քրդերը Վրաստանում աշխատելու հնարավորություն ստացան ։ Քրդերի մեծ մասը 1918 թվականին Վանից և Կարսից Վրաստան մեկնեց այն բանից հետո, երբ Թուրքիան նրանց վրա քաղաքական և կրոնական ճնշումներ  գործադրեցլ ։ Վրացի քրդերը նույնպես 1944 թվականին ստալինյան բռնաճնշումների զոհ  դարձան  ։ 1979-1989 թվականների ընթացքում Վրաստանի քրդական բնակչությունն ավելացավ 30 տոկոսով։ Երբ Վրաստանն անկախացավ, Վրաստանում քրդական բնակչությունը նվազեց ։
1990-ական թվականներից ի վեր Վրաստանի եզդիական բնակչությունը կրճատվել է հիմնականում հարևան Ռուսաստան, Արևմտյան Եվրոպա և Հյուսիսային Ամերիկա տնտեսական միգրացիայի պատճառով։ Ըստ 1989 թվականի մարդահամարի՝ Վրաստանում բնակվում էր ավելի քան 30 հազար եզդի, սակայն 2002 թվականի մարդահամարի համաձայն՝ Վրաստանում մնաց միայն 18 հազար եզդի։ Այսօր, ըստ վերջին ազգային մարդահամարի, նրանց թիվը կազմում է շուրջ 12 000, այդ թվում՝ վերջերս Իրաքից Սինջար փախած փախստականները, որոնք ԻՊ-ի կողմից ցեղասպանվելուց հետո փախան Վրաստան  ։
2015 թվականի հունիսի 16-ին եզդիները տոնեցին Թբիլիսիի արվարձանում գտնվող Վարկեթիլիի Սուլթան Եզիդի անվան տաճարի և մշակութային կենտրոնի բացումը։ Սա արդեն աշխարհում երրորդ նմանատիպ տաճարն է՝ Քրդստանում և Հայաստանում գտնվող տաճարներից հետո ։
Վրացիների հետ նմանությունը
Դևիդ Կոմասը և նրա գործընկերները պարզել են, որ վրացիների և քրդերի մոտ միտոքոնդրիալ հերթականությունները նման են՝ չնայած նրանց տարբեր լեզվական և նախապատմական ծագման։ Երկու ազգերն էլ ունեն ԴՆԹ-ի ընդհանուր գծեր, որոնք ակնհայտորեն պատկանում են արևմտաեվրասիական գենոֆոնդին ։
Արտաքին հղումներ
Կատեգորիա:Վրաստանի ազգեր Կատեգորիա:Քրդեր
Շարապովո (այլ կիրառումներ)
Շարապովո, կարող է վերաբերել՝
Սյոլոզի բարբառ
Սյոլոզի բարբառ, հայերենի բարբառ։ Ըստ ձևաբանական դասակարգման՝ պատկանում է «կը» ճյուղին և ըստ Հ․ Աճառյանի, զետեղվում է Նիկոմեդիայի բարբառախմբում, ըստ բազմահատկանիշ վիճակագրական դասակարգման՝ արևմտյան խմբակցության միջբարբառ է։
Խոսվել է Նիկոմեդիայից հարավ-արևելք գտնվող Սյոլոզ բնակավայրում։ Սյոլոզի բարբառի ձայնավորներն են ա, է, ը, ի, օ, ու, ա, օ, ու։ Գրաբարի ձայնեղները վերածվել են խուլերի՝ բերան >պէյան, գործ>կօյծ, դու>աուն, խուլերը ձայնեղացել են՝ պւստ>բադ, աուն>դուն, կեր >գէր, շնչեղ խուլերը մնացել են անփոփոխ։ Երկբարբառներից այ >ա, սակայն այն պահպանվել է հայ< հայր և մայ<մայր բառերում․ իւ< ույ՝ ձիւն>ցույն, արիւն >այյույն․ ոյ >ույ՝ քոյր>քոլյ․ աու>օ՝ աուր >օյ, մաւր >մոյ են։ Սյոլոզի բարբառի առանձնահատկություններից է ր >յ հնչյունափոխությունը, որը տեղի է ունենում ձայնավորից հետո և պայթականներից առաջ՝ գործարան >կօյձայյան, անձրե>օյծէվ, խնձոր >խընծույ։ Սյոլոզի բարբառում գոյականների հոգնակին կազմվում է իյ, նիյ հոգնակիակերտներով՝ խընծույ-խընծույնիյ։ Գոյականները եզակիում հոլովվում են ի, քիչ թվով բառեր՝ օ, վա, ց, հոգնակիում՝ ու հոլովիչներով։ Բացառականն ունի էն, գործիականը՝ օվ, հոգնակին՝ մէն վերջավորություն։ Ներգոյականը կազմվում է մէջ բառի հարադրությամբ, ածականների բաղդադական աստիճանը՝ անգէ «նրանից», ադգէ «դրանից», ասգէ «սրանից» բառերի հարադրությամբ։
Կատեգորիա:Կը ճյուղի բարբառներ
(7461) Կաչմոկայմ
(7461) Կաչմոկայմ (Kachmokiam), աստերոիդ աստերոիդների գոտու արտաքին մասում։ Հայտնաբերվել է 1984 թվականի հոկտեմբերի 3-ին Օաք Ռիջ աստղադիտարանի կողմից Հարվարդում ։
Միջին հեռավորությունը Արեգակից կազմում է 3,211982 ա. մ., առավելագույնը մոտենում է 2,6713 ա. մ. հեռավորության վրա և հեռանում 3,7526 ա. մ. ։ Արեգակի շուրջ մեկ ամբողջական պտույտ է կատարում 2102,61 երկրային օրվա ընթացքում, իր ուղեծրով շարժվելով միջինում 0,171216 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,09° անկյուն։
Շարիպովո (այլ կիրառումներ)
Շարիպովո, կարող է վերաբերել՝
Տոռեխոն դե լա Կալսադա
Տոռեխոն դե լա Կալսադա (Torrejón de la Calzada), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Կամառա-Սուռ շրջանում։ Բնակչությունը՝ 6094 մարդ (ըստ 2010 թվականի)։ Տարածքը՝ 9 կմ²։ Քաղաքը պրովինցիայի վարչական շրջանից հեռու է 25 կմ։
Արտաքին հղումներ
Կատեգորիա:Մադրիդ ինքնավար համայնքի բնակավայրեր
Վլադիմիր Ֆյոդորով
Կենսագրություն
1986 թվականից զբաղվել է դիվանագիտական գործունեությամբ։
Անձնական կյանք
Ամուսնացած է, ունի երկու երեխա։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Գուդալեթի
Դիրք
Գտնվում է ծովի մակարդակից 1000 մետր բարձրության վրա։ Շրջկենտրոն Կասպից հեռու է 19 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 142 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Կասպի շրջան
Դիբրովա (գյուղ, Կիցմանի շրջան)
Արտաքին հղումներ
Կատեգորիա:Ուկրաինայի Չեռնովցիի մարզի Կիցմանի շրջանի բնակավայրեր Կատեգորիա:Ուկրաինայի գյուղեր
Բազրկանչայ
Բազրկանչայ, գյուղ Արևմտյան Հայաստանում, Էրզրումի վիլայեթի Բայազետի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Մելտինա
Մելտինա  (Meltina), քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։ Բնակչությունը կազմում է 1450 մարդ (2004 թվականի տվյալներով)։ Խտությունը կազմում է 40 մարդ/կմ²։ Տարածքը 36 կմ² է։ Փոստային ինդեքս` 39010։ Հեռախոսային կոդ` 0471։
Ժողովրդագրություն
Բնակչության աճ.
Թամարա Դանիելյան
Թամարա Հմայակի Դանիելյան, հայ բժիշկ, ՀԽՍՀ վաստակավոր բժիշկ։